Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin turvallisuusviranomaiset varoittavat, että Israel saattaa -
kuluvan vuoden aikana löytää itsensä jälleen Gazasta sotimasta.
Puolustusvirkamiehet tapasivat Pariisissa keskustellakseen Isisistä.
Iran toivoo, että sen suhteet kansain- väliseen yhteisöön paranevat jatkossa.
Israelin turvallisuusviranomaiset -
ovat seuranneet huolestuneina Gazan islamistista Hamasia.
Se on päättänyt jatkaa terrori-iskuja Länsirannalla ja Israelissa, -
vaikka seurauksena olisi täysimittainen sota Israelin kanssa.
Israelin turvallisuusvirkamiehet sanovat, että nyt kun 1,5 vuotta -
on kulunut edellisestä konfliktista Hamasin ja Israelin välillä, -
Hamas kokee jälleen saavuttaneensa -
huomattavan valmiuden käydäkseen uuteen sotaan Israelia vastaan.
Israelin näkökulmasta terroristi- järjestö Hamasin käsityksellä -
on strateginen merkitys, sillä kuluvan vuoden aikana -
Israel saattaa löytää itsensä jälleen sodan keskeltä Gazasta.
Tietojen mukaan Israelin turvallisuuspalvelu Shin Bet -
löysi joitakin viikkoja sitten Länsirannalta Hamasin verkoston, -
johon kuului niin pommitehdas -
kuin valmistelut itsemurhapommittajan lähettämiseksi Jerusalemiin.
Hamasin sotilassiiven kerrotaan johtavan verkostoa Gazasta.
Hamasin lähtöolettamus on ollut, -
että Israelilla ei ole varaa olla toimimatta, -
jos sen pääkaupungissa tehdään tappava terrori-isku.
Hamas on arvioinut, että Israel vastaisi aggressiivisesti Länsirannalla -
― vahingoittaen myös lännen tukemaa palestiinalaishallintoa ―
ja tekisi lisäksi samanaikaisia kostoiskuja Gazaan.
Vaikka Gazan asuinrakennusten jälleenrakennus on keskeytynyt -
useita kertoja ja rakennusprojektit edenneet odotettua hitaammin, -
näyttää kuitenkin siltä, -
että Hamas on ainakin osin onnistunut Gazan alueen kunnostamisessa.
Israelin alueelle johtavat hyökkäystunnelit -
on ilmeisesti jo rakennettu uudelleen. Lisäksi Hamasin erityisjoukkojen -
kerrotaan jatkaneen intensiivistä harjoittelua.
Miehittämättömien ilma-alusten yksikkö on jälleenrakennettu, -
samoin rakettivarasto osittain täydennetty.
Raketteja testattiin moneen otteeseen viime vuonna.
Israelin armeijan virkamiehet kertoivat kuitenkin TV7:lle, -
että Israelin armeija on vahvistanut valmiuksiaan Etelä-Israelissa.
Se pysyy myös kannassaan, että islamistinen Hamas-järjestö -
on vastuussa kaikista Gazasta tehdyistä terrori-iskuista.
Lisäksi Israel aikoo vastata määrätietoisesti ja voimalla -
yrityksiin vahingoittaa Israelin suve- reniteettia, siviilejä tai sotilaita.
USA:n, Ranskan, Iso-Britannian ja neljän muun maan puolustusjohtajat -
tapasivat Pariisissa pohtiakseen keinoja saavuttaa voittoja Isisistä, -
esimerkiksi lisäämällä poliisi- ja sotilaskouluttajia.
Irakin hallituksen joukot häätivät viime kuussa Isisin Ramadin kaupungista.
Isisiä on vähitellen saatu perääntymään myös muilta alueilta.
Ranska liittyi ensimmäisenä maana USA:n johtamiin ilmaiskuihin Irakissa.
Isisin marraskuisen Pariisin iskun jälkeen presidentti Hollande -
on lisännyt Ranskan ilmaoperaatioita Isisiä vastaan myös Syyriassa.
Iskut vastaavat 20 prosenttia USA:n johtaman liittouman ilmaiskuista.
Yksikään arabimaa ei osallistunut Pariisin kokoukseen.
Britannian puolustusministeri Michael Fallon sanoi, -
että monet arabiliittolaiset ovat olleet kiireisiä Jemenissä osallistuessaan -
saudi-johtoiseen operaatioon Iranin tukemia huthikapinallisia vastaan.
Hän kertoi, että arabiministerit kokoontuvat lähiviikkoina -
Brysseliin puimaan Isisin vastaista sotaa.
Sitten Syyrian konfliktista. Venäjän ulkoministeri Lavrov -
ja USA:n ulkoministeri Kerry tapasivat Zürichissä Sveitsissä.
He keskustelivat mahdollisuuksista edistää Syyrian rauhanprosessia.
On vielä epävarmaa, alkavatko hallituksen ja opposition väliset -
neuvottelut suunnitellusti 25. tammikuuta.
YK sanoi aiemmin tällä viikolla, ettei se aio lähettää neuvottelukutsuja -
ennen kuin rauhanprosessia ajavat suurvallat pääsevät sopuun siitä, -
mikä Syyrian oppositioryhmistä olisi edustettuna neuvotteluissa.
Tähän mennessä ratkaisua ei ole löytynyt, ja YK-diplomaattien mukaan -
näyttääkin yhä todennäköisemmältä, että neuvottelut viivästyvät.
Venäjä ja Iran, jotka tukevat Syyrian presidentti Assadia, -
ovat torjuneet Saudi-Arabian aloitteet -
Syyrian opposition delegaation järjestämisestä neuvotteluihin.
Saudi-Arabia, USA ja EU vastustavat Assadia.
Sitten Iraniin.
Kansainvälisten talouspakotteiden parhaillaan poistuessa -
Iran sanoo olevansa valmis avaamaan ovensa kansainväliselle kaupalle -
sekä työskentelemään naapureidensa kanssa alueellisen vakauden puolesta.
Esiintyessään yhdessä Maailman talousfoorumissa Davosissa -
Iranin ulkoministeri Zarif ja presiden- tin henkilöstöjohtaja Nahavandian -
kertoivat Iranin toiveista pakotteiden jälkeistä aikaa koskien.
Olemme tietoisia siitä, -
että on lukuisia kansainvälisiä liikeyrityksiä, -
jotka ovat ilmaisseet kiinnostuksensa -
Iranin energiasektoria, -
tieto- ja viestintäalaa -
sekä eri liikennemuotoja kohtaan, -
niin rautateiden, maanteiden kuin lentoväylien osalta.
Jotkut analyytikot ovatkin nimenneet Iranin -
sen suuren taloudellisen potentiaalin vuoksi -
"vuosikymmenen lupaavimmaksi markkina-alueeksi".
Kansainvälisen kiinnostuksen perusteella vaikuttaa siltä, -
että tuo lupaus on saavutettavissa.
Iranin ulkoministeri Zarif toisti Iranin kannan, -
että sen ydinohjelma on ainoastaan rauhanomainen. Hän tähdensi, -
että pakotteiden poistumisen myötä avautuvat uudet näkymät -
alueellisesta vakaudesta muslimikansojen välille, -
jopa Iranin alueellisen arkkivihollisen Saudi-Arabian suuntaan.
Sopimus ei ole täydellinen. Täydellisiä sopimuksia ei ole.
Se kuitenkin kattaa vaatimuksemme pakotteiden poistamisesta -
ja oikeudestamme rauhanomaiseen ydinohjelmaan.
Ydinohjelmammehan on aina ollut rauhanomainen.
Haluamme nyt osoittaa entistäkin suurempaa avoimuutta, -
jotta kansainvälinen yhteisö saa tietää sen, minkä me jo tiedämme: -
että ohjelmamme on ainoastaan rauhanomainen.
Sopimuksen viesti alueellemme on, -
että jos pystymme ratkaisemaan jotakin mahdottomaksi luultua -
Iranin ja USA:n välillä, jotka olivat vihollisia 37 vuoden ajan, -
niin mitään estettä ei ole myöskään sille, -
ettemmekö saisi ratkaistua ongelmia -
sisaruksiksi itseään kutsuvien maiden ja kansojen välillä.
Näitä kansoja sitovat toisiinsa uskonto, historia, kulttuuri ja arvot.
Nämä tekijät mahdollistavat sen, että voimme yhdessä kohdata -
vakavan alueellisen haasteen: ekstremismin.
Aina Geneven sopimuksesta vuodesta 2013 asti -
saudinaapurimme ovat panikoineet.
Ystävät, ei ole mitään syytä paniikkiin -
― Iran haluaa vain yhteistyötä kanssanne.
Iran ei halua eristää ketään tällä alueella.
Selkkauksille ei ole minkäänlaista tarvetta.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman